Lav et referat af nedenstående tekst:

Tekst:
En 20-årig mand er i dag blevet varetægtsfængslet frem til 10. januar for vold mod tjenestemand, og han skal dermed holde både jul og nytår bag tremmer. Den 20-årig mand skulle i morges i det hele taget nok have tænkt sig om en ekstra gang, da han var på vej til at blive lukket ud af detentionen på politigården i Aalborg. Den unge mand var lidt efter midnat blevet anholdt i Jomfru Ane Gade efter noget tumult med en dørmand. Og den 20-årige blev efterfølgende anbragt i detentionen. - Ved 04-tiden skulle den 20-årige så løslades, men her vælger han så tre gange med knytnæve at slå ud efter en polititjenestemand, som blev ramt i ansigtet og nakken, siger vagtchefen ved Nordjyllands Politi, Bruno Brix. Han tilføjer, at politimanden ikke kom alvorligt til skade i forbindelse med episoden. Den 20-årige, der har ukendt adresse, blev anholdt og sendt retur i detentionen, og han er blevet sigtet efter Straffelovens paragraf 119, som handler om vold mod tjenestemand.

Referat:
Ung mand var på vej til at blive løsladt og lukket ud af detentionen, men på vej ud valgte han at slå ud efter betjent.